《题洪崖仙坛》
元代·艾性夫

树精不死卧松关，呵护仙翁旧禁坛。
天阔难寻骑去鹤，井香疑有炼成丹。
山如辟谷秋逾瘦，屋尚凌虚夏亦寒。
行遍苍崖无石髓，空和凉月倚阑干。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。